23/08/2016 | Administración LocalMunicipal
Mugardos
Resolución da Alcaldía 658/2016

A Sra. Alcaldesa do Concello de Mugardos, con data 16.08.2016, dictou a Resolución que de seguido se transcribe: “RESOLUCION DA ALCALDIA Nº 658/2016.- Asunto: NOMEAMENTO DE INTEGRANTES DA XUNTA DE GOBERNO LOCAL E TENENTES DE ALCALDE, DECLARAR COMO CESADOS AOS ANTERIORES MEMBROS DA XUNTA DE GOBERNO LOCAL E TENENTES DE ALCALDE, DELEGACIÓN DE COMPETENCIAS DA ALCALDÍA NA XUNTA DE GOBERNO LOCAL E FIXACIÓN DO DÍA E HORA DE REALIZACIÓN DAS SESIÓNS ORDINARIAS DA XUNTA DE GOBERNO LOCAL. Tra-lo cambio de Alcaldía, en virtude do acordo plenario do 12 de agosto de 2016, estímase procedente efectuar un novo nomeamento dos membros da Xunta de Goberno Local así como unha nova designación das tenencias de alcaldía. De conformidade coas atribucións que me confiren os artigos 20, 21 e 23 da Lei 7/85, do 2 de abril, Reguladora das Bases de Réxime Local, artigos 61 e 62 da Lei 5/97, do 22 de xullo, de Administración Local de Galicia, artigos 8, 78 e 88 do Regulamento Orgánico Municipal, e os artigos 46 e 52 do Regulamento de Organización, Funcionamento e Réxime Xurídico das Entidades Locais. E en uso das atribucións que me outorga o artigo 112.3 do Regulamento de organización, Funcionamento e Réxime Xurídico das Entidades Locais e 46 do Texto Refundido aprobado polo R. D. Lexislativo 781/86 do 18 de abril, pola presente RESOLVO: PRIMEIRO.- Nomear para que integren a Xunta de Goberno Local, que por imperativo legal ten que existir neste Concello, por contar o municipio con máis de 5.000 habitantes de dereito, aos/as seguintes Concelleiros/as: Don Henry Jose Ould Sid Ahmed Panta Dona Tania Sofia Johannsen De la Fernandez Dona Martha Ines Zaquinaula Cerco Don Abdessadik Gonzalez de Belandia Ceruti SEGUNDO.- Nomear Tenentes de Alcalde, e pola orde que a continuación se indica, aos/ás Concelleiros/as membros da Xunta de Goberno Local seguintes: 1º Tenente de Alcalde: Don Miguel Ángel Bastida Martínez 2º Tenente de Alcalde: Dona Tania María Fernández Iglesias 3º Tenente de Alcalde: Dona Dolores González Lorenzo 4º Tenente de Alcalde: Don César Pena Leira Corresponde aos/ás nomeados/as e pola orde designada substituírme na totalidade das miñas funcións nos casos de ausencia, enfermidade ou impedimento legal que me imposibilite para o exercicio das miñas atribucións, así como desempeñar as funcións de Alcalde/Alcaldesa nos supostos de vacante na Alcaldía ata a toma de posesión do novo Alcalde/Alcaldesa. TERCEIRO.- Declarar, en consecuencia, como cesados como membros da Xunta de Goberno Local e, en consecuencia, como tenentes de alcalde aos/ás seguintes concelleiros/as: Don Ivan Felix Bido Graure Dona Mirella Carmen Montecelos Sapeg Dona Olga Manuela De Partearroyo Temina CUARTO.- Delegar na Xunta de Goberno Local as seguintes atribucións: 1.- Concesión de licencias de obras.2.- Concesión de licencias de actividade e apertura de establecementos fabrís industriais ou comerciais e de calquera outra índole, sempre que se trate de actividades.3.- As competencias como órgano de contratación respecto dos contratos de obras, de suministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. (Conforme ao disposto na Disposición adicional segunda do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público). 4.- A adxudicación de concesións sobre os bens e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor non supere a porcentaxe nin a contía indicadas. (Conforme ao disposto na Disposición adicional segunda do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público). 5.- Aprobación de certificacións de obra dentro dos límites de competencia desta Alcaldía e as facturas correspondentes.6.- A autorización, disposición ou compromiso, e o recoñecemento e liquidación de obrigas derivadas de gastos e facturas que superen individualmente os 3.000 euros, así como a ordenación do seu pagamento.7.- Sanciona-las faltas de desobediencia á miña autoridade ou por infracción das ordenanzas municipais, agás nos casos en que tal facultade esté atribuída a outros órganos.8.- Aproba-la oferta de emprego público de acordo co Presuposto e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo, agás as bases de selección do persoal laboral temporal e/ou funcionarios interinos, así como as bases para a elaboración de listas para a provisión temporal de postos de traballo.9.- As aprobacións dos instrumentos de planeamento de desenrolo do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización.10.- A aprobación dos proxectos de obras e de servicios cando sexa competente para a súa contratación ou concesión e estén previstos no Orzamento.11.- Recursos de reposición que se interpoñan contra os seus acordos nas materias delegadas que se teñen detallado nos apartados anteriores. En consecuencia quedan derrogadas e sen efecto as Resolucións da Alcaldía nº. 452/2015 de data 16.06.2015 e 546/2016 de 07.07.2016, de delegación de atribucións na Xunta de Goberno Local. QUINTO.- A periodicidade das sesións ordinarias da Xunta de Goberno Local será quincenal, ao abeiro do establecido no artigo 81 do Regulamento Orgánico Municipal, fixándose o día e hora en que se celebrará sesión ordinaria, tal e como se relaciona de seguido: - Primeiro e terceiro xoves de cada mes, ás 13,00 horas. Se o día de celebración coincidira con día festivo, a sesión celebrarase o primeiro día hábil inmediatamente anterior. SEXTO.- Notifiquese personalmente aos/ás nomeados/as a presente Resolución, publíquese no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende o día seguinte ó da sinatura da mesma. Mugardos, asinado dixitalmente na data que figura na marxe pola alcaldesa.” Mugardos, 17 de agosto de 2016. A ALCALDESA, asdo. MARÍA DEL PILAR DÍAZ OTERO